Държавен вестник, бр. 11, 2026 г., стр. 3

БРОЙ  11	
Д Ъ Р Ж А В Е Н  В Е С Т Н И К 	
СТР.  3  
1. Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степени на професионална квалификация 
съгласно Закона за професионалното образование и обучение 
За придобиване на първа, втора, трета и четвърта степен на професионална квалификация 
по професията „Сладкарство и пекарство“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на първа степен на професионална квалификация:  
●за лица, навършили 16 години – завършен начален етап на основно образование или
успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на заетостта или 
на Закона за предучилищното и училищното образование или валидирани компетентности за 
начален етап на основно образование по чл. 167, ал. 1, т. 4 от Закона за предучилищното и 
училищното образование. 
           1.1.2. За придобиване на втора степен на професионална квалификация:  
●за лица, навършили 16 години – завършен първи гимназиален етап.
1.1.3. За придобиване на трета степен на професионална квалификация:
●за ученици – завършено основно образование;
●за лица, навършили 16 години – придобито право за явяване на държавни зрелостни
изпити или завършено средно образование. 
1.1.4. За придобиване на четвърта степен на професионална квалификация: 
завършено средно образование.
Изискването за входящо квалификационно равнище при продължаващо професионално
обучение за придобиване на първа, втора и трета степен на професионална квалификация е 
придобита квалификация съответно по част от професията, първа или втора степен на 
професионална квалификация по същата професия. 
            1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. Описание на професията
Професията „Сладкарство и пекарство“ обхваща дейности по производство, контрол на
качеството на сладкарски изделия и печива с акцент върху безопасността на храните, 
устойчивостта и използването на дигитални технологии. Специалистите работят в различни 
заведения за хранене и развлечения и пекарни, като изпълняват разнообразни задачи според 
степента на квалификация. Работата изисква организираност, екипност, добра физическа и 
психическа издръжливост и се извършва основно на закрито, понякога в условия на висока 
температура или на открито.  
За лица със специални образователни потребности, на които упражняването на 
професията не е противопоказно, кандидатстващи в курсове за възрастни, следва да се прилагат 
принципите на приобщаващото обучение, включително достъпна архитектурна и учебна среда, 
при възможност на обучаващата институция. 
2.1. Първа степен на професионална квалификация по професията 
Лицата, притежаващи първа степен на професионална квалификация по професията 
„Сладкарство и пекарство“, осъществяват основни дейности, подпомагащи производствения